Olatz Perez de Viñaspre Garralda (Iruñea, 1987ko ekainaren 19a) Euskal Herriko Unibertsitateko irakaslea eta ikerlaria da IXA taldean. Informatika Fakultatean lan egiten du 2012.etik. Hizkuntzaren prozesamenduko ikerlaria da. UEUko Informatikako saileko kidea ere bada.
Hizkuntzaren prozesamenduaren arloan aritzen den Ixa Taldeko ikertzailea da. 2017an defenditu zuen doktorego-tesian bere ikerketa gai nagusia Osasun Zientzietako Terminologiaren Itzulpen Automatikoa zen. Ingelesezko 300.000 termino kliniko dituen SNOMED CT datu-basetik abiatu da ikerketa, euskarara itzultzeko. Hizkuntza-teknologia erabili zuen horretan, ohiko terminoak jasotzeko (Euskalterm, ZT hiztegia…), Ingelesezko termino neoklasikoakatzizkika eta transliterazio-erregelak erabiliz itzultzeko (“Photodermatitis”--> Fotodermatitis), hitz anitzeko termino konplexuak sinpleagoen bitartez itzultzeko (adibidez: “Fracture of elbow” –> “Ukondoaren haustura”), eta Matxin-Med itzultzaile automatikoa egokitzeko (Matxin itzultzailea medikuntzaren domeinura egokituta). Orokorrean osasungintza arloa eta hizkuntzaren prozesamenduarena uztartzeko ikerketan aritzen da. EHUko, Eusko Jaurlaritzako, Madrileko Ministerioko eta Europar Batasuneko deialdietako hainbat ikerketa-proiektutan parte hartu du. Nazioarteko 60 bat argitalpen ditu aldizkari zein kongresutan, gutxienez. Hasieran osasungintzako terminologia euskaraz lantzeko tresna informatikoak sortu zituen ("Matxin-Med" itzultzaile automatikoa esaterako, Matxin itzultzailea medikuntzaren domeinura egokituta), baita geroago anbulategietako osasun-txostenak euskaraz idatzi eta itzultzeko tresnak ere. Ikerlerro horretan aritzen da tesia zuzendu zion Maite Oronoz ikertzailearekin. Ekarpen hori oso baliagarria izan da osasungintza ere euskalduntzeko. Lan horiei esker. eurek esaten zuten moduan, medikuei gero eta normalago egiten zaie “tengo rotura del tendón del músculo esplenio del cuello” esan ordez “lepoko esplenio giharraren tendoia hautsia dut” esatea. 2019an Ikergazte kongresuko batzorde akademikoko kide izan da "Ingeniaritza/Arkitektura" arloan. Informatikari Euskaldunen azken Bilkuretan batzorde antolatzaileetako kidea izan da (2018, 2015...). CANNOTANSWER
Zer egiten du Olatz Perezek?
Hizkuntzaren prozesamenduaren arloan aritzen den Ixa Taldeko ikertzailea da
Olatz Perez hizkuntzaren prozesamenduaren arloan aritzen den Ixa Taldeko ikertzailea da
Hizkuntzaren prozesamenduaren arloan aritzen den Ixa Taldeko ikertzailea da